CELEX: 62013TN0414
Language: fi
Date: 2013-08-08 00:00:00
Title: Asia T-414/13: Kanne 8.8.2013 — Tsujimoto v. SMHV (KENZO ESTATE)

19.10.2013   
            
            
               FI
            
            
               Euroopan unionin virallinen lehti
            
            
               C 304/20
            
         Kanne 8.8.2013 — Tsujimoto v. SMHV (KENZO ESTATE)
   (Asia T-414/13)
   2013/C 304/34
   Kannekirjelmän kieli: englanti
   
      Asianosaiset
   
   
      Kantaja: Kenzo Tsujimoto (Osaka, Japani) (edustaja: asianajaja A. Wenninger-Lenz)
   
      Vastaaja: sisämarkkinoiden harmonisointivirasto (tavaramerkit ja mallit) (SMHV)
   
      Vastapuoli valituslautakunnassa: Kenzo (Pariisi, Ranska)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan sisämarkkinoiden harmonisointiviraston (tavaramerkit ja mallit) toisen valituslautakunnan asiassa R 333/2013-2 22.5.2013 tekemän päätöksen
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   
      Yhteisön tavaramerkin hakija: Kantaja.
   
      Haettu yhteisön tavaramerkki: Sanamerkki KENZO ESTATE luokkaan 33 kuuluvia tavaroita varten — kansainvälinen rekisteröinti nro 953373.
   
      Sen tavaramerkin tai merkin haltija, johon väitemenettelyssä on vedottu: Vastapuoli valituslautakunnassa.
   
      Tavaramerkki tai merkki, johon väitemenettelyssä on vedottu: Sanamerkki KENZO, joka on rekisteröity yhteisön tavaramerkiksi nro 720 706 luokkiin 3, 18 ja 25 kuuluvia tavaroita varten.
   
      Väiteosaston ratkaisu: Väite hylätään.
   
      Valituslautakunnan ratkaisu: Valitus hyväksytään ja riidanalainen päätös kumotaan.
   
      Kanneperusteet: Yhteisön tavaramerkistä 26.2.2009 annetun neuvoston asetuksen (EY) N:o 207/2009 (1) 8 artiklan 5 kohtaa on rikottu.
   
      (1)  EUVL L 78, s. 1.